b'\n_START_ARTICLE_\nHelms vannkraftverk\n_START_PARAGRAPH_\nHelms vannkraftverk (engelsk: Helms Pumped Storage Station (PSP)) er et pumpekraftverk i fjellkjeden Sierra Nevada langt \xc3\xb8st i Fresno County i det sentral-\xc3\xb8stlige California, USA. Det utnytter vann fra to vertikalt atskilte reservoarer \xe2\x80\x93 Courtright Lake og det lavereliggende Lake Wishon \xe2\x80\x93 nord\xc3\xb8st for byene McCall og Gregg. Installert effekt er ca. 1\xc2\xa0212 MW i produksjon, og 900 MW i pumpemodus, fordelt p\xc3\xa5 tre turbiner. _NEWLINE_Hovedform\xc3\xa5let med anlegget har v\xc3\xa6rt \xc3\xa5 regulere vannstanden og dernest \xc3\xa5 forsyne elektrisk kraft til storbyomr\xc3\xa5det Fresno. Total \xc3\xa5rsproduksjon er mer enn 100 GWh \xc3\xa5rlig. Anlegget stod ferdig i 1984._NEWLINE_Demningen er 96 meter h\xc3\xb8y og ble fullf\xc3\xb8rt i 1958. Pumpekraftverket fungerer slik at overskuddsvann fra Courtright Lake ledes via tunneler 300 meter rett ned til pumpekraftverket som ligger inne i fjellet, og som ogs\xc3\xa5 sender spillvann vertikalt ut i bunnen av Lake Wishion. Ved lav ettersp\xc3\xb8rsel eller t\xc3\xb8rke kan pumpekraftverket reversere de tre turbinene og pumpe vann fra Wishion-reservoaret og opp i Courtright-reservoaret._NEWLINE_Fallh\xc3\xb8yden (hydraulig head) er p\xc3\xa5 520 meter.'